Twenty Three on Riverside is die ideale plekkie vir 'n rustige boswegbreek. Bergfietsryers en voetslaners sal dol wees oor die roetes in die area. Ywerige vissermanne kan maar ook nader staan aangesien hengel met kunsaas in die skoon Krokodilrivier, en diepsee-visvang hier baie gewild is. Die lodge het lieflike grasperke en skaduryke bome en is die perfekte plek vir 'n gesinsvakansie, 'n funksie of enige ander byeenkoms. Dit is natuurlik 'n lushof vir 'n voëlkenner, en gaste mag dalk selfs 'n sku sebra of wildebees hier rond raaksien!
Elke kamer in die grasdak-kliplodge beskik oor lugversorging, 'n koninggrootte-bed, en badkamer me…
Elke kamer in die grasdak-kliplodge beskik oor lugversorging, 'n koninggrootte-bed, en badkamer met 'n bad en stort, yskassie, gasvryheidskinkbord met koffie, tee en suiker, en 'n TV met DStv. Ons het 2 luukse kamers (superior), en nog 3 Deluxe suites. Die Superior suites het wonderlike uitsigte oor die rivier. Elke kamer het 'n privaat ingang en word daagliks skoongemaak. Gratis parkeerplek is op die perseel beskikbaar.
Ontsnap die gedruis en gejaag van die stadslewe en kom kuier in hierdie pragtige, natuurlike omgewing, waar jy waarlik jou skoene kan uitskop, batterye herlaai en net weer jouself vind. Ons het 'n Jacuzzi, met sitplek vir 10, onder die bome waar jy heerlik kan ontspan met 'n drankie in die hand.
Twenty Three on Riverside is net 10 km van Lanseria Lughawe af, 27 km van Maropeng Sterkfontein-grotte af, 130 km vanaf die Wieg van die Mensdom en Sun City/Lost City, 24 km vanaf die Warmlugballon-avonture by Hartbeespoortdam, 28 km van die Silverstar Casino af, 7 km vanaf die Leeu- en Safaripark, en net 24 km van Montecasino af.